Evropa parlamenti Rossiya gazidan voz kechishga chaqirdi

Evropa parlamenti Rossiya energiya tashuvchilardan voz kechishga chaqirgan rezolyutsiyani qabul qildi. Bu haqda “RIA Novosti” xabar berdi.
Agar Moskvaning Ukraina bo'yicha pozitsiyasi o'zgarsa, embargo qayta ko'rib chiqilishi mumkin. “Deputatlar qo'shimcha cheklov choralarni, xususan, neft, yadro yoqilg'isi, gaz va ko'mir importiga to'liq embargo qo'yishni talab qilmoqda”, deyiladi parlament bayonotida.
Deputatlarning fikricha, Evropa Ittifoqi energiya xavfsizligi bo'yicha aniq strategiyani taqdim etishi kerak. Parlamentning vakolatlari sanktsiyalarni qabul qilishni o'z ichiga olmaydi, rezolyutsiyani ijro etish majburiy emas.
Avvalroq Kreml Evropa gazni rublda sotib olishni xohlamayotganiga munosabat bildirgandi. Shuningdek, EIni Rossiya gazidan voz kechganidan keyin qanday muammolar kutayotgani ma'lum qilingan.